Liškiavos kraštovaizdžio draustinis
Liškiavos kraštovaizdžio draustinis – saugoma gamtos teritorija pietų Lietuvoje, Varėnos rajone bei Druskininkų savivaldybėje, Dzūkijos nacionalinio parko vakariniame pakraštyje, Liškiavos bažnytkaimio apylinkėse. Draustinis skirtas išsaugoti Nemuno ties Liškiava kraštovaizdį su saugomomis gamtos buveinėmis. Į draustinio teritoriją patenka istoriškai vertingas Liškiavos piliakalnis ir greta stūksantis alkakalnis, Liškiavos bažnyčia su dominikonų vienuolyno kompleksu, giliais panemunių raguvynais, Krūčiaus upelio slėniu.